Kazbiejų tiltas

Kazbiejų tiltas – Senajame Gardino plente esantis vieno tarpatramio santvarinis tiltas per Vokę. Pavadinimas kilęs nuo apie 1,3 km į vakarus esančio Kazbiejų kaimo.

Tilto ilgis – 36 m, konstrukcinė schema – vieno tarpatramio, dvitrapė santvara su mediniu važiuojamosios dalies paklotuKazbėjų tilto restauracija: kaip suderintos tarpukario ir šiuolaikinės inžinerijos praktikos. Važiuojamoji dalis ir šaligatviai – mediniai.

Tiltas vienpusio eismo, kol nebuvo 2018 m. kovo mėn. uždarytas transportui, eismas buvo ribojamas iki 3 tonų ir 3 metrų aukščio automobiliams.

Rytinėje pusėje nuo tilto įsikūrusi Naujakiemio gyvenvietė. Greta jo įrengta poilsio zona.

 Istorija 
Tiltas spėjamai pastatytas XX a. 4 deš. viduryje, iki Antrojo pasaulinio karo, jis buvo pagamintas Lenkijos bendrovėje „Spółka akcyjna wielkich piecach i Zakładów Ostrowieckich“.

2018 m. tiltas įrašytas į Kultūros vertybių registrą, unikalus objekto kodas . Tyrimo metu nustatyta, kad stačiakampio plano betoninės dviejų pakopų krantinės atramų-ramtų, kampuose sutvirtintų metaliniais kampainiais, būklė bloga, taip pat plieninės kniedytos perdangos, susidedančios iš 2 briaunotų arkinių santvarų, sijų, ir ryšių būklė daugiausia bloga, daugiakampių santvarų viršutinės dalies būklė patenkinama. Medinio pakloto konstrukcijos, sudarytos iš skersai klotų tašų ir važiuojamosios dalies medinių lentų, būklė bloga, keturių plieninių atraminių guolių būklė patenkinama.

Išlikę 1941 m. birželio 23 d. senajame Gardino plente tilto prieigas gynusios Sovietų Sąjungos kariuomenės tankų divizijos mūšio su nacistinės Vokietijos kariuomene pėdsakai: Vokietijos kariuomenei pašovus Sovietų Sąjungos tanką T-34, deganti mašina atsitrenkė į tilto konstrukciją. Į pirmą atsitrenkė antras, lengvasis tankas BT-7. Žuvę Sovietų Sąjungos kariuomenės tankistai, vietinių gyventojų liudijimu, palaidoti greta tilto.

2018 m. kovo mėn. Vilniaus savivaldybės administracija paskelbė, kad tiltas nerestauruotas daugiau kaip 80 metų, ir ketinama jį nugriauti dėl avarinės būklės, o jo vietoje pastatyti platesnį dvipusio eismo gelžbetoninį tiltą, kuriuo galėtų važiuoti sunkiasvorės mašinos.http://www.vilnius.lt/index.php?1704256285 Kovo 24 d. tiltas uždarytas. Kovo 26 d. tiltą bandyta pradėti demontuoti, bet vietos gyventojai pasipriešino darbininkams. Bendruomenės iniciatyva tiltas buvo įtrauktas į Kultūros vertybių sąrašą ir automobilių eismas juo buvo apribotas.

2024 m. gegužę pradėti kapitalinio remonto darbai, kurių vertė - 1,12 mln. eurųGegužę sostinėje bus pradėtas tvarkyti Kazbėjų tiltas. Pagrindiniai darbų tikslai: restauruoti tilto santvaras, pakeisti apatinę konstrukcijos dalį, atstatyti medinį paklotą, įrengti naujus deformacinius pjūvius, sustiprinti atramas ir pamatus, įrengti inžinerinius tinklus bei apšvietimąKazbėjų tilto restauracija: kaip suderintos tarpukario ir šiuolaikinės inžinerijos praktikos. „YIT Lietuva“ iš naujo suprojektavo ir šalia įrengė laikiną pėsčiųjų tiltą.

2025 m. rugpjūtį tiltas po rekonstrukcijos atidarytas pėsčiųjų ir automobilių eismui.

 Šaltiniai 

 Nuorodos 
 niekonaujo.lt straipsnis apie tiltą

Kategorija:Vilniaus tiltai
Kategorija:Lietuvos santvariniai tiltai